У беларускіх закрытых школах пераважае статычная бяспека, рэгламентаваны парадак. Калі прааналізаваць апошнюю сітуацыю з Магілёвам, відавочна, што дзеці загадзя дамовіліся, калі будуць збягаць. Уцёкі не былі вынікам негатыўных адносін з боку кіраўніцтва. Раней дзеці ўцякалі па адной прычыне — хацелі дадому, таму што не бачылі сваіх бацькоў месяцамі. Безумоўна, калі зваротная сувязь з домам была, калі падлеткі атрымлівалі лісты ад родных, пасылкі, была і дысцыпліна ва ўстановах. Карацей кажучы, калі “закрытае” дзіця адчувала, што яно патрэбна, што яго не забылі і чакаюць, ніякіх уцёкаў яно не планавала. Адваротная сітуацыя з тымі, да каго ніхто не прыязджаў. Тым не менш для любога дзіцяці яго сям’я, мама самыя лепшыя.